
BUDAPEST FŐVÁROS
 FŐPOLGÁRMESTER-HELYETTESE

	
	
	

	Szám: 07-13/31/2001.
	Tárgy:
	Kiegészítések a "Javaslat Budapest Főváros Önkormányzata 2001. évi költségvetéséről szóló  12/2001.(III.21.) Főv. Kgy.  rendelet módosítására" tárgyú előterjesztéshez  


Tisztelt Közgyűlés !

A "Javaslat Budapest Főváros Önkormányzata 2001. évi költségvetéséről szóló 12/2001.(III.21.) Főv. Kgy.  rendelet módosítására" tárgyú előterjesztéshez - annak leadását követően kapott anyagok és információk, valamint a beterjesztett előterjesztésben már jelzettek alapján - az alábbi kiegészítéseket teszem: 

I. ponthoz: Javaslat a központi pótelőirányzatok, a meghatározott célra átvett pénzeszközök  tervbevételére

	1/c)


	A 223/2001. (XI.26.) Korm. rendelet alapján az önkormányzati közszférában dolgozók egyösszegű keresetkiegészítésére biztosított 199.689 ezer Ft-tal javasolom megemelni az érintett intézmények kiadási előirányzatát (kiadásból személyi juttatások 149.022 ezer Ft, munkaadókat terhelő járulékok 50.667 ezer Ft),



	1/d)


	a települési szilárd hulladék közszolgáltatás fejlesztésének támogatására biztosított 35.000 ezer Ft-tal a „9112 Évközi indítású beruházások” címen belül a városgazdálkodási ágazaton a „Lakossági hulladékgyűjtő szigetek létesítése I. ütem” megnevezésű új feladat előirányzatát,



	1/e)
	a létszámcsökkentési pályázaton elnyert 6.395 ezer Ft-tal – a megelőlegezés visszapótlásaként –  a „9105 Intézmény-racionalizálási céltartalék” cím kiadási előirányzatát.

	

	Ennek megfelelően a központi költségvetésből kapott – az előterjesztésben szereplő – 11.278 ezer Ft összegű pótelőirányzat helyett 252.362 ezer Ft-ot javasolok tervbe venni a „8508 Önkormányzatok költségvetési támogatása” címen.


	3)


	Az októberi érettségi vizsgáztatásra az Országos Közoktatási Értékelési és Vizsgaközponttól kapott 5.277 ezer Ft-tal, a szakmai vizsgáztatásra a Nemzeti Szakképzési Intézettől kapott 4.433 ezer Ft-tal javasolom megemelni a „8517 Működési célú átvett pénzeszköz” cím bevételi és az érintett intézmények támogatási és kiadási előirányzatát. Egyidejűleg – a 425/2001. (III.6.) Főv. Kgy. határozat alapján – az átvett pénzeszközből nem fedezett, felmért többletkiadások fedezetére 12.546 ezer Ft-tal javasolom a „9200 Általános tartalék” cím terhére megemelni az érintett intézmények támogatási és kiadási előirányzatát. A javasolt kiadásemelések együttes összegéből a személyi juttatások előirányzat emelése 16.989 ezer Ft, a munkaadókat terhelő járulékok előirányzat emelése 5.267 ezer Ft.


IV. ponthoz: Egyéb, feladat-végrehajtáshoz kapcsolódó előirányzat-rendezési javaslatok

	4)
	A Fővárosi Közterületi Parkolási Társulás 9/2001. (XII.7.) számú határozata alapján 179.542 ezer Ft-tal javasolom megemelni a „6009 Fővárosi Közterületi Parkolási Társulás” cím bevételi, azon belül az intézményi működési bevételek előirányzatát, valamint a kiadási előirányzatát (kiadásból személyi juttatások 10.000 ezer Ft, munkaadókat terhelő járulékok 4.000 ezer Ft, dologi kiadások 28.816 ezer Ft, intézményi beruházások 5.000 ezer Ft, felhalmozási célú pénzeszközátadás 131.726 ezer Ft).

	5)
	A 9. évfolyamos nappali tagozatos tanulók ingyenes tankönyvellátásához kapcsolódó támogatásnak  a végleges beiskolázási adatok alapján készült felülvizsgálata alapján 12.115 ezer Ft-tal javasolom csökkenteni (ezen belül csökkenteni 21.966 ezer Ft-tal ill. növelni 9.851 ezer Ft-tal) az érintett intézmények  támogatási és kiadási, azon belül a dologi kiadások előirányzatát és egyidejűleg azonos összeggel javasolom megemelni a „9200 Általános tartalék” cím kiadási előirányzatát.

	6)
	Az oktatási ágazat négy intézménye működőképességének biztosítása érdekében 4.032 ezer Ft-tal javasolom csökkenteni a „9200 Általános tartalék” cím kiadási előirányzatát, és egyidejűleg javasolom megemelni az alábbi intézmények támogatási és kiadási, azon belül a dologi kiadások előirányzatát:

· „3302 Szerb Tanítási Nyelvű Óvoda, Általános Iskola, 

      Gimnázium és Diákotthon” cím                                                              1.359 ezer Ft

· „3316 Irinyi János Környezetvédelmi, Vegyészeti 

       Középiskola” cím                                                                                      656 ezer Ft

· „3546 Fényes Elek Közgazdasági Szki,

Gépíró, Gyorsíró Szakiskola” cím                                                           1.373 ezer Ft

· „3548 Károlyi Mihály Közgazdasági, Külkereskedelmi

Szki és Gimnázium” cím                                                                           644 ezer Ft.



	7)
	A Világbankkal 1999. szeptember 22-én megkötött hitelszerződés Technikai Segítségnyújtás (Part E) pontja alapján a Világbank által a 2001. évben szervezett tréningekre (továbbképzésekre és tanulmányutakra) hitelből finanszírozott kiadások jogszabályok szerint történő elszámolása érdekében a „8403 Önkormányzati fejlesztések” címen belül a vízgazdálkodási ágazatnál szereplő „Észak-budapesti szennyvíztisztító telep bővítése I. ütem” feladat kiadási, azon belül az önkormányzati beruházások előirányzatáról 4.600 ezer Ft-ot a dologi kiadások előirányzatára javasolok átcsoportosítani.


	8)
	Az „1116 Visegrádi Rehabilitációs Szakkórház” szolgáltatóház felújítására a 2001. évi költségvetés 7.150  ezer Ft előirányzatot tartalmaz. Az előirányzatból külső kivitelezővel csak az építés jellegű munkákat tudták elvégeztetni. A villanyszerelési, központi fűtésszerelési munkákhoz csak az anyagköltséget tudták fedezni, azonban a munkákat a kórház saját kivitelezésében végezte el. A számviteli előírásoknak megfelelő pénzügyi elszámolás érdekében az anyagköltség összegét a dologi kiadások terhére kell elszámolni. A rendezés érdekében a céljelleggel támogatott intézményi felújítások kiemelt előirányzatából 753 ezer Ft-ot a dologi kiadások előirányzatára javasolok átcsoportosítani.


	9)
	A beruházások alacsony teljesítése miatt az Áfa visszaigénylést meghaladó befizetési, a tenderkiírásokhoz kapcsolódóan jelentkező ajánlati biztosítékok, valamint előre nem tervbevehető, fizetési kötelezettséggel járó kiadások fedezetének biztosítása érdekében javasolom csökkenteni a „9200 Általános tartalék” cím kiadási előirányzatát 10.922 ezer Ft-tal, és egyidejűleg javasolom megemelni

a) 10.080 ezer Ft-tal a „8501 Intézményi működési bevételek” cím bevételi előirányzatát,

b) 21.002 ezer Ft-tal a „8411 Pénzügytechnikai feladatok” cím kiadási, azon belül a dologi kiadások előirányzatát, ebből

· az ajánlati biztosítékok visszafizetésének fedezete       7.200 ezer Ft,

· az Áfa befizetésének fedezete                                      11.802 ezer Ft,

· egyéb dologi kiadások fedezete                                     2.000 ezer Ft.


A Közgyűlés december 20-i ülésén külön napirendként tárgyalt előterjesztésekből következő javaslatok

	1)
	A „Javaslat a Váci Mihály Kollégium rekonstrukció 2. sz. módosított beruházási programjának jóváhagyására”  tárgyú előterjesztéshez kapcsolódóan 50.000 ezer Ft-tal javasolom csökkenteni a „8427 Éven belüli értékpapír-vásárlás” cím kiadási előirányzatát, és egyidejűleg azonos összeggel javasolom megemelni a „8403 Önkormányzati fejlesztések” címen belül az oktatási ágazatnál szereplő „ Váci Mihály Kollégium, rekonstrukció” feladat előirányzatát.


	2)
	A „Javaslat Bodrogi Gyula Vidám Színpad Kht-ban meglévő üzletrészének megvásárlására, a Vidám Színpad Kht társasági szerződésének módosítására valamint közszolgáltatási szerződésére” tárgyú előterjesztéshez kapcsolódóan 1.750 ezer Ft-tal javasolom csökkenteni a „8208 Színházi Alap” cím kiadási előirányzatát, azon belül a működési célú pénzeszközátadás előirányzatát, és egyidejűleg azonos összeggel javasolom megemelni az új „8448 Vidám Színpad Kht. üzletrész vásárlás” cím kiadási, azon belül az önkormányzati beruházások előirányzatát.

	
	


	A beterjesztett rendelet-tervezet az alábbiak szerint változik:



	Az 1. § (1) bekezdése helyébe az alábbi szövegrész kerül:



	(1) A pótelőirányzatként biztosított állami támogatások, átvett pénzeszközök, a DBR Metróhoz kapcsolódó céljellegű bevételek és  kiadások  előirányzatainak rendezése, a feladat-végrehajtásokhoz kapcsolódó bevételek tervbevétele, valamint a Fővárosi Közterületi Parkolási Társulás és a fővárosi kisebbségi önkormányzatok bevételi előirányzatokat érintő határozatainak átvezetése miatt az alaprendelet 1. § (1) bekezdésében megállapított



	kiadási főösszeget
	5.797.370
	ezer Ft-tal,

	bevételi főösszeget
	5.797.370
	ezer Ft-tal

	
	
	


csökkenti, és Budapest Főváros Önkormányzata 2001. évi költségvetése

	módosított kiadási főösszegét
	299.066.641
	ezer Ft-ban,

	módosított bevételi főösszegét
	261.731.241
	ezer Ft-ban,

	hiányának összegét
	37.335.400
	ezer Ft-ban


állapítja meg.

	Az 1. § (3) bekezdés felvezető mondata helyébe az alábbi szövegrész kerül, valamint a bekezdés kiegészül két új c) és d) ponttal:



	(3)
	A „8508 Önkormányzatok költségvetési támogatása” címen tervbe vesz 252.362 ezer Ft összegű központi költségvetési támogatást, és egyidejűleg megemeli az a)-e) pontok szerint az alábbi címek előirányzatait:

c) az önkormányzati közszférában dolgozók egyösszegű keresetkiegészítése miatt az érintett intézmények kiadási előirányzatát 

      a kiadásból

· személyi juttatások                                    149.022 ezer Ft,

· munkaadókat terhelő járulékok                   50.667 ezer Ft,

d) a települési szilárd hulladék közszolgáltatás fejlesztésének

    támogatása miatt  a „9112 Évközi indítású beruházások”

    címen belül a városgazdálkodási ágazaton a „Lakossági          

    hulladékgyűjtő szigetek létesítése I. ütem” megnevezésű új   

    feladat előirányzatát

e) a létszámcsökkentési pályázaton elnyert

    a „9105 Intézmény-racionalizálási céltartalék” cím kiadási

    előirányzatát.
	199.689

35.000

6.395 
	ezer Ft-tal,

ezer Ft-tal,

ezer Ft-tal

	

	Az 1. § az alábbi új (11)-(19) bekezdésekkel egészül ki, egyidejűleg az eredeti  (11)  bekezdés sorszámozása (20) bekezdésre változik:



	(11)
	Az októberi érettségiztetéshez és a 2001. évi szakmai vizsgáztatáshoz kapcsolódóan a „8517 Működési célú átvett pénzeszköz” címen tervbe vesz 

a költségek teljes körű biztosítása érdekében 

a „9200 Általános tartalék” cím kiadási előirányzatának

összegű egyidejű csökkentése mellett, 

és az így rendelkezésre álló összesen

megemeli az érintett intézmények támogatási és kiadási előirányzatát,

a kiadásból:

· személyi juttatások                                           16.989 ezer Ft,

· munkaadókat terhelő járulékok                          5.267 ezer Ft.       
	9.710

12.546

22.256
	ezer Ft-ot,

ezer Ft

ezer Ft-tal

	
	
	
	

	(12)
	A Fővárosi Közterületi Parkolási Társulás 9/2001. (XII.7.) számú határozata alapján megemeli a „6009 Fővárosi Közterületi Parkolási Társulás” cím bevételi, azon belül az intézményi működési bevételek előirányzatát valamint a kiadási előirányzatát 

a kiadásból 

· személyi juttatások                                           10.000 ezer Ft, 

· munkaadókat terhelő járulékok                          4.000 ezer Ft, 

· dologi kiadások                                                28.816 ezer Ft, 

· intézményi beruházások                                     5.000 ezer Ft, 

· felhalmozási célú pénzeszközátadás              131.726 ezer Ft.
	179.542
	ezer Ft-tal,

	
	
	
	

	(13)
	A végleges beiskolázási adatok figyelembevételével készült, a 9. évfolyamos nappali tagozatos tanulók ingyenes tankönyvellátásához kapcsolódó támogatás felülvizsgálata alapján csökkenti 

ill. növeli

az érintett intézmények támogatási és kiadási, azon belül a dologi kiadások előirányzatát,

és egyidejűleg 

megemeli a „9200 Általános tartalék” cím kiadási előirányzatát.
	21.966

9.851

12.115
	ezer Ft-tal,

ezer Ft-tal

ezer Ft-tal

	
	
	
	

	(14)
	Az oktatási ágazat négy intézményének működőképessége megőrzéséhez szükséges pénzügyi fedezet biztosítása érdekében csökkenti a „9200 Általános tartalék” cím kiadási előirányzatát

és egyidejűleg megemeli az alábbi intézmények támogatási és kiadási, azon belül a dologi kiadások előirányzatát:

· „3302 Szerb Tanítási Nyelvű Óvoda, Általános Iskola, 

      Gimnázium és Diákotthon” cím                                                              

· „3316 Irinyi János Környezetvédelmi, Vegyészeti 

      Középiskola  és Szmk” cím            

· „3546 Fényes Elek Közgazdasági Szki ,

Gépíró, Gyorsíró Szakiskola” cím                                                                

· „3548 Károlyi Mihály Közgazdasági, Külkereskedelmi

       Szki és Gimnázium” cím                                                                    
	4.032

1.359

656

1.373

644
	ezer Ft-tal,

ezer Ft-tal,

ezer Ft-tal,

ezer Ft-tal,

ezer Ft-tal.

	
	
	
	

	(15)
	 A Világbank által szervezett tréningekre 2001. évben hitelből finanszírozott feladatoknál a ténylegesen felmerült kiadások elszámolása érdekében a „8403 Önkormányzati fejlesztések” címen belül a vízgazdálkodási ágazatnál szereplő az „Észak-budapesti szennyvíztisztító telep bővítése I. ütem” feladat  kiadási, azon belül az önkormányzati beruházások előirányzatáról átcsoportosít 

a  dologi kiadások előirányzatára.
	4.600
	ezer Ft-ot



	
	
	
	

	(16)
	A „1116 Visegrádi Rehabilitációs Szakkórház” szolgáltatóház felújításához szükséges pénzügyi rendezés érdekében a céljelleggel támogatott intézményi felújítások előirányzatáról átcsoportosít 

a dologi kiadások előirányzatára.
	753
	ezer Ft-ot



	
	
	
	

	(17)
	A beruházások alacsony teljesítése miatt az Áfa visszaigénylést meghaladó befizetési, a tenderkiírásokhoz kapcsolódóan jelentkező ajánlati biztosítékok, valamint előre nem tervbevehető, fizetési kötelezettséggel járó kiadások fedezetének biztosítása érdekében csökkenti a „9200 Általános tartalék” cím kiadási előirányzatát

 és egyidejűleg megemeli

a)  a „8501 Intézményi működési bevételek” cím bevételi előirányzatát

b) a „8411 Pénzügytechnikai feladatok” cím kiadási, azon belül a dologi kiadások előirányzatát

      ebből

· az ajánlati biztosítékok 

      visszafizetésének fedezete                            7.200 ezer Ft,

· az Áfa befizetésének fedezete                     11.802 ezer Ft,

· egyéb dologi kiadások fedezete                    2.000 ezer Ft.
	10.922

10.080

21.002


	ezer Ft-tal,

ezer Ft-tal,

ezer Ft-tal,

	
	
	
	

	(18)
	A Váci Mihály Kollégium rekonstrukció 2. sz. módosított beruházási programjának elfogadásához kapcsolódóan csökkenti a „8427 Éven belüli értékpapír-vásárlás” cím kiadási előirányzatát

és egyidejűleg azonos összeggel megemeli a „8403 Önkormányzati fejlesztések” címen belül az oktatási ágazatnál szereplő „Váci Mihály Kollégium, rekonstrukció” feladat előirányzatát.
	50.000
	ezer Ft-tal,

	
	
	
	

	(19)
	Bodrogi Gyula Vidám Színpad Kht-ban meglévő üzletrészének megvásárlásához szükséges pénzügyi fedezet biztosítása érdekében csökkenti a „8208 Színházi Alap” cím kiadási, azon belül a működési célú pénzeszközátadás előirányzatát

és egyidejűleg azonos összeggel megemeli az új „8448 Vidám Színpad Kht. üzletrész vásárlás” cím kiadási, azon belül az önkormányzati beruházások előirányzatát.
	1.750
	ezer Ft-tal,

	
	
	
	


Döntési javaslat

A Közgyűlés

3) felhatalmazza a főpolgármestert  az egyes érintett címeken jóváhagyott  működési célú      támogatások leutalására.


Határidő: igénylés szerint

Felelős:    dr. Demszky Gábor

A 3. pont szerinti határozathozatalhoz egyszerű szavazattöbbség szükséges.

A beterjesztett rendelet-tervezet 1., 3., 4. számú mellékletei helyébe jelen kiegészítés mellékletei lépnek, valamint kiegészül  az új 7. számú melléklettel, a többi melléklet és az indokolás értelemszerűen módosul.

Kérem a Tisztelt Közgyűlést az előterjesztés és a rendelet-tervezet kiegészítésekkel együttes megtárgyalására és elfogadására.
Budapest,  2001. december 18.

Atkári János

_1054560327

